text: Karyerasının birinci ciddi uğuruna Elçin İsmayılov 1998-ci ilin noyabrında imza atdı. Rumıniyanın Buxarest şəhərində baş tutan U-20 Avropa Çempionatında Elçin İsmayılov final görüşündə məğlub olaraq turniri gümüş medalla başa vurdu. Daha sonra Elçin İsmayılov 1999-cu ildə İtaliyada və 2000-ci ildə Kiprda baş tutan U-20 Avropa Çempionatlarında bütün görüşlərdə rəqibləri üzərində qələbə qazanaraq turnirlərin qızıl medallarına sahib oldu.